Document ID: /roh_data/filtered/fineweb-2-filterrobots_roh.jsonl.gz/74133

L’aria è atgnamain transparenta ed ins fa pir stim dad ella cura ch’ella sa muventa. Per exempel cura ch’in vent stritga enturn il nas ubain cun trair flad. Il carstgaun surviva circa trais emnas senza vivonda, trais dis senza aua e be circa trais minutas senza aria – quai demussa quant impurtanta che l’aria è propi. Entras quai che l’aria n’è betg palpabla u visibla stat ella simbolicamain era per la fantasia ed il patratgar.
Il vent è medemamain il motor per diversas chaussas en noss mintgadi. El stauscha las nivlas sur il tschiel e (pli baud) noss bastiments sur las mars. Perquai ha l’aria ed il vent inspirà differentas auturas e cumponists da scriver chanzuns e poesias tar quest tema.
En noss archiv da musica èn da chattar nundumbraivlas registraziuns da chors - en spezial chors rumantschs e grischuns.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.